A pozsonyi természettudományi társulat 1891. évi 
deczember lió 3-án tartott rendkivtíli közgyűlése. 
Elnök: Dr. Kanka Károly, kir. tanácsos, a társulat első titkára. 
Jegyző: Dr. Ruprecht Márton, a társulat másod titkára. 
Elnök megnyitván a gyűlést, mindenekelőtt bejelenti, 
hogy Gottl Mór, kir. tanácsos, a társulat elnöke, állandó 
betegeskedése miatt nem képes a mai gyűlésen elnökölni, az 
alelnöki állás pedig üresedés alatt áll, miért is az alapszabályok 
értelmében ő kénytelen ma az elnökséget átvenni, és ilyen 
minőségben üdvözli az egybegyűlt tagokat, akiknek mai határo- 
zata a társulatnak új lendületet adni lesz hivatva. 
Miután az alapszabályok megváltoztatásáról van szó, 
mindenekelőtt konstatálja, hogy a közgyűlésnek ehhez szük- 
séges határozatképessége megvan, amennyiben a Pozsonyban 
székelő tagoknak több mint két harmada van jelen. 
Ami az okokat illeti, melyek az alapszabályok megváltoz- 
tatását igénylik, megemlíti elnök, hogy az utóbbi években a 
társulat élete leginkább csak az orvostagok által létesített 
szakosztály működésében nyilvánult. Ezen szakosztály számos 
látogatott gyűlést tartott, melynek tárgyai valának: előadások 
az orvostudomány köréből és érdekesebb betegbemutatások. — 
Ezen működésről számolnak be a néhány buzgó tagtárs közre- 
mííködésével időnkint megjelent társulati közlemények, melyek- 
nek utolsó füzete éppen most került ki a sajtó alól. - így lett 
lehetséges, hogy ezen füzetekkel a csereviszonyt hazai és kül- 
földi tudós egyletekkel fentarthattuk. A társulat szorosan 
vett természettudományi működése sajnos csak arra szorít- 
kozott, hogy az egyleti múzeum télen és nyáron át a közönség- 
nek nyitva tartassék. 
Hogy a társulat ily kevés életjelt adott magáról, annak 
részben az is volt az oka, hogy nem volt saját helyisége és 
így a gyűlések megtartásának idejében korlátozva volt. Ezen 
gróf PálfPy János O Nagyméltósága nagylelkűsége segített, ki 
az utolsó évben saját sétatéri házában egy terjedelmes, több 
szobából álló lakást ingyen engedett át társulatunknak. 
Társulatunk már most saját helyiségekkel rendelkezik, de 
életképességében a már nagyon is elavult alapszabályok gátolják. 
